b'\n_START_ARTICLE_\nPalmsen kartano\n_START_PARAGRAPH_\nPalmsen kartano (vir. Palmse m\xc3\xb5is) sijaitsee Vihulan kunnassa Viron L\xc3\xa4nsi-Virumaalla._NEWLINE_Palmse on Viron tunnetuin kartano, joka kuului alun perin Tallinnan sisterssil\xc3\xa4iselle Mikaelin nunnaluostarille. Vuosina 1676\xe2\x80\x931922 kartanoa hallinnoi von der Pahlen -suku, ja vuodesta 1972 kartano on ollut osa Lahemaan kansallispuiston aluetta._NEWLINE_P\xc3\xa4\xc3\xa4rakennuksen on suunnitellut arkkitehti Jakob Stael von Holstein ja sen rakentaminen aloitettiin vuonna 1679. Rakennus k\xc3\xa4rsi suuria tuhoja suuren Pohjan sodan aikana ja se kunnostettiin viimeist\xc3\xa4\xc3\xa4n vuoteen 1730 menness\xc3\xa4 Arend Dietrich von der Pahlenin johdolla. Nykyinen barokkityylinen ilme on per\xc3\xa4isin vuosien 1782\xe2\x80\x931785 rakennust\xc3\xb6ist\xc3\xa4.'